माेबाइल दूरसञ्चार कम्पनी (इरान)
इरानको माबाइल दूरसञ्चार कम्पनी () सामन्यतया एमसिआईको रूपमा संक्षिप्त र यसको ब्रान्ड नाम हाम्राहे अभल () को नामले पनि चिनिने इरानमा पहिलो र सबैभन्दा ठूलो दूरसञ्चार सेवा प्रदायक हो । एमसिआई इरानको दूरसञ्चार कम्पनीको एक सहायक कम्पनी हो र यसका लगभग १७ मिलियन पोस्टपेड र ४९ मिलियन प्रिपेड प्रयोगकर्ताहरू रहेका छन् । हाम्राहे अभलको सेवा १,२३९ शहरहरूमा र इरानको ७०,००० किलोमिटर लामो राजमार्गमा पनि उपलब्ध छ । यसले ११२ भन्दा बढी देशहरूमा र २७१ सहयोगी सञ्चालकहरूका माध्यमबाट रोमिंग सेवाहरू प्रदान गर्दछ । यसको मुख्यालय इरानको तेहरानमा अवस्थित छ भने हालका प्रमुख कार्यकारी अधिकृत हमिद फरहाङ हुन् । यसको स्थापना १९९२ मा इरानको तेहरानमा भएको थियो ।

अगस्ट २०१३ मा, कम्पनी ओटीसीबाट तेहरान स्टक एक्सचेन्जमा सर्यो । अप्रिल २०१४ मा कम्पनीको बजार मूल्य ४.३ अरब डलर रहेको थियो ।

हाल, मोबाईल दूरसञ्चार कम्पनी ९० प्रतिशतको शेयर इरानको दूरसञ्चार कम्पनीको स्वामित्वमा रहेको छ, र बाँकी १० प्रतिशत शेयरहरू तेहरान स्टक एक्सचेन्जमा सार्वजनिक छन् ।

२०१५ मा, मोबाईल दूरसञ्चार कम्पनीले नयाँ ब्रान्ड नाम नोट्रिनो रूपमा ३ जी र ४ जी प्रविधिहरू सुरू गरेको थियोे । हाल यस कम्पनीमा ५००० भन्दा बढी कामदारहरू रहेका छन् भने यसका लगभग १७ मिलियन पोस्टपेड र ४९ मिलियन प्रिपेड प्रयोगकर्ताहरू रहेका छन् ।

इतिहास
मार्च २००४ को अन्त सम्ममा, ग्राहकहरूको संख्या ३,४५०,००० मा बढेको थियोे 
। प्रयोगहरूको संख्या आजको भन्दा ४३ मिलियन भन्दा बढी हो (हाम्राहे अभलको प्रयोगहरूको सङ्ख्या)

हाम्राहे अभलले देशभरभरि ५२,००० किलोमिटर सडकमा सञ्जाल र ११२० शहरहरूमा सम्म सेवा क्षेत्र बिस्तार गरेको छ ।

यसले कल स्थानान्तरण, एफडिएन सेवाहरू, कल प्रतिबन्ध, फ्याक्स जडान, डाटा सेवाहरू, एसएमएस र भिएमएस प्रणालीहरू, अन्तर्राष्ट्रिय रोमिङ लगायतका विशेष सेवाहरू प्रयोगकर्ताहरूलाई प्रदान गरिएको छ ।

प्रतिस्पर्धा
मोबाइल दूरसञ्चार कम्पनी, इरानमा पहिलो र  सबैभन्दा ठूलो दुरसञ्चार सेवा प्रदायक हो । यसका मुख्य प्रतिस्पर्धीहरू: दक्षिण अफ्रिकाको दूरसञ्चार सेवा प्रदायक एमटिएनको ४९ प्रतिशत
स्वामित्व र इरान इलेक्ट्रनिक विकास कम्पनीको ५१ प्रतिशत स्वामित्वमा रहेको इरानसेल र 
सामाजिक सुरक्षा लगानी कम्पनीको पूर्ण स्वामित्वमा रहेको रिधटेल हुन् ।

सन्दर्भ सामग्रीहरू

बाह्य कडीहरू
आधिकारिक वेबसाइट

विकिथन-७ मा बनाइएका वा सुधारिएका लेखहरू
दूरसञ्चार
इन्टरनेट सेवा प्रदायकहरू
टेलिकम